Olulise osa teda ümbritsevast informatsioonist omastab inimene visuaalsel teel, silmadega. Ka ümbritseva reaalsuse tajumine on suures osas seotud just nägemisega. Silma füüsiline ehitus määrab paljuski reaalsuse, mida inimene enda ümber näeb. Muudatusi silmas võivad põhjustada ka teatud haigused - näiteks kunstnik Konrad Mägi loomingu puhul on arvatud, et tema maalide maastikes esinev  ruumilisus, süngus ning iseloomulik sinine, mis kunstniku tunnusvärviks sai, võisid olla otseselt tingitud süüfilisest, mis põhjustas muutused nägemises. Ka El Greco piklike figuure on peetud tema nägemise eripäraks - et kunstnik ise nägigi ümbritsevat maailma sellisena.